Jos olet joskus kuullut sanottavan “ilmainen on maksullisen mainos”, niin tietoturvassa se pitää paikkansa. Ilmaista salasanojen hallintaa tarjotaan, jotta käyttäjä hankkisi myöhemmin valmistajan paremman ja monipuolisemman maksullisen version.  Ilmaisista salasanapankeista saattaa puuttua ominaisuuksia tai niitä on rajoitettu, esimerkiksi kuinka monta salasanaa palveluun voi tallentaa.  Lisäksi tietoturvapalvelun tarjoaminen sisältää kuluja. Jo pelkästään palvelimien ylläpito on kallista toimintaa. Ilmaiset salasanapankit saattavat rahoittaa toimintaansa myymällä asiakkaiden tietoja mainostajille.